ANIMALIA MOLLUSCA 
CEPHALOPODA 
IN MARI RUBRO VIVENTIA. 
C^ctopodem vulgarem in Mari rubro inveniri Gmelin notavit. Forskal eiusdem solius formae 
mentionem fecit, sed quae retulit ex Alexandria nuntiavit, nec in Mari rubro se ullam speciem 
reperisse scripsit. Savigny in splendidissimo libro Description de TEgypte tres Cephalopodum 
formas, quas vivas observavit, delineari iussit, cuni vero infaustissima valetudo eum ab omni 
scientiae cultu retineat, non constat, utrum illae ex Mari rubro, an ex mediterraneo petitae sint. 
Alteram speciem certius in Mari rubro lectam post Gmelinum nuperrime Leuckart ex franco- 
furtano rerum naturalium Museo descripsit. Locupletiores de Maris rubri Cephalopodum classe 
observationes equidem cum Hemprichio feci, quas nunc eruditorum usui trado. 
Septem diversae species a nobis in illo Mari observatae sunt, ideoque cum Leuckartiana 
specie, quam nos non vidimus, octo Cephalopoda illinc innotuerunt, easque hoc ordine per- 
censebo: 
I. CEPHALOPODA MOLLIA 
(lamina dorsuali ensiformi continua nulla). 
OCTOPUS Lamarck. 
Character Generis: Corpus proteum oblongum, nec alatum, laminis dorsualibus duabus exiguis corneis, 
cute obtectis aut nullis, tentaculis 8 subaequalibus ad basin membrana coniunctis, acetabulis sucto- 
riis biseriatis. 
1. 0. vulgaris Lam.: griseus aut carneus concolor, subtilius granulatus aut dorso cirratus 
tentaculis corpore fere sexies longioribus, frontalibus validioribus quam mentalibus, basi 
membrana latiore connexis, acetabulorum paribus ultra 100. 
Prope Sues, Mode, Iambo et prope Loheiam in Maris rubri littore scopuloso a nobis 
repertus, idemque Alexandriae in Maris mediterranei littore libyco observatus. 
Omnia in Mari rubro capta specimina corpore et brachiis gracilioribus distincta esse 
videbantur, sed eiusdem fere mensurae specimina dein Tergesti vidi. Verrucas illas dorsuales, 
quas nonnulli observatores viderunt, equidem nec in africanis nec in europaeis individuis unquam 
distincte reperi, eaeque non raro igitur plane deficere aut facillime amitti videntur. Caeterum 
villositas illa maribus esse videtur, uti hoc iam Aristoteles notavit. — Duodecimum fere ab ore 
acetabulum in extensis membranae marginem tangit. — Maxima in Mari rubro a nobis observata 
Heuer. ei Euiieni). Everlebrata T. Mollusca. a 
